મહાનાયક હાલમાં તેમની ફિલ્મ ‘તીન’ને લઈને દેશભરમાં પરિભ્રમણ કરી રહ્યા છે. આ સસ્પેન્સ થ્રિલર ફિલ્મ કોરિયન થ્રિલર ડ્રામા ‘મોન્ટાજ’ પરથી બનાવવામાં આવી છે. અમિતાભ માટે તો હવે કોઈ એવી જેનર નથી કે તેમણે એ ક્ષેત્રનો રોલ ન કર્યો હોય. એ ૬૦ના વૃદ્ધ બનીને ૧૮ વર્ષની યુવતીને ‘નિઃશબ્દ’માં પ્રેમ કરી શકે છે તો ૧૪ વર્ષનો ઓરો બનીને ‘પા’માં હસાવી શકે છે. ‘તીન’ પહેલાં આ જ વર્ષે ‘વઝિર’ ફિલ્મ આવી હતી. જે રહસ્યોથી ભરપૂર હતી.